text: құмдықбоз - астық тұқымдасының қау туысына жататын көп жылдық шөптесін өсімдік. биіктігі 30-100 см, тамыры шым түзеді. сабағы түксіз, буын асты түкті. жапырағы жіңішке таспа тәрізді, кейде ширатылған, ені 0,5-2 мм. масақшалары ақшыл, ұзындығы 3-5 см, гүл қаузының төменгі бөлігі түксіз, жоғарғы бөлігі қауырсынды. еуропа, кавказ, орта азияда кездеседі. қазақстанда ертіс алабы, ақтөбе облысы, мойынқұм құмында (оңтүстік қазақстан аймағы), каспий теңізі маңында, алтай тауларында, жетісу (жоңғар), қырғыз алатауларының шалғынды жерлерінде, тау бөктерінде өседі. өте құнарлы мал азығы.